Ιωάννης του Λάνκαστερ

Τίτλοι και αξιώματα

Μετά την άνοδο στον θρόνο του πατέρα του (1399) ο Ιωάννης του Λάνκαστερ κέρδισε γρήγορα τίτλους και αξιώματα, στέφτηκε ιππότης στις 12 Οκτωβρίου 1399 και μέλος του Τάγματος της Περικνημίδας (1402). Την περίοδο 1403 - 1405 του παραχωρήθηκαν τα εδάφη που κατασχέθηκαν από την οικογένεια του Πέρσι και τις μονές του Όγκμπουρν και του Γουιλσάιρ, τα εδάφη έφεραν σημαντικές αυξήσεις στα έσοδα του. Διορίστηκε Κοντόσταυλος της Αγγλίας (1403) και Φύλακας του δυτικού Μαρς (1403 - 1414). Ο αδελφός του Ερρίκος Ε΄ δημιούργησε για λογαριασμό του την κομητεία του Κένταλ, την κομητεία του Ρίτσμοντ και το δουκάτο του Μπέντφορντ (1414). 
Όταν πέθανε ο Ερρίκος Ε΄ (1422) ανέλαβε μαζί με τον μικρότερο αδελφό του Χάμφρεϊ, δούκα του Γκλόστερ την διακυβέρνηση του βασιλείου με προτεραιότητα τον πόλεμο με την Γαλλία, ο Λάνκαστερ ήταν λόρδος προστάτης της Αγγλίας την εποχή που απουσίαζε ο Γκλόστερ. Ο Μπέντφορντ νίκησε τους Γάλλους πολλές φορές με σημαντικότερη επιτυχία του την νίκη του στην μάχη του Βερνέιγ αλλά η άφιξη της Ιωάννας της Λωρραίνης αντέστρεψε την κατάσταση. Ο Μπέντφορντ παρέδωσε την Ιωάννα σε συμβούλιο που την δίκασε και την εκτέλεσε στην Ρουέν (1431) ενώ ο ίδιος δεν συμμετείχε στην διαδικασία, στην συνέχεια τακτοποίησε την στέψη του νεαρού ανιψιού του Ερρίκου ΣΤ΄ στο Παρίσι. Την περίοδο 1422 - 1432 τοποθετήθηκε κυβερνήτης της Νορμανδίας και ίδρυσε το Πανεπιστήμιο της Καέν, απέστειλε τέσσερα έγγραφα από το Παρίσι και την Αγγλία. Τα πιο σημαντικά έγγραφα του Μπέντφορντ ήταν "Οι ώρες του Μπέντφορντ", "η βίβλος του Σόλσμπερι" που εκδόθηκαν στο Παρίσι, το "Ψαλτήρι του Μπέντφορντ" και οι "Ώρες" την περίοδο 1420 - 1423 στην Αγγλία, όλα ήταν διακοσμημένα με την μόδα της εποχής.

Οικογένεια

Ο Ιωάννης του Λάνκαστερ παντρεύτηκε στις 13 Μαΐου 1423 στον πρώτο γάμο του στην Τρουά την Άννα της Βουργουνδίας κόρη του Ιωάννη του Άφοβου, ο γάμος παρέμεινε άτεκνος και η Άννα πέθανε από επιδημία πανώλης στο Παρίσι (1432). Παντρεύτηκε σε δεύτερο γάμο στις 22 Απριλίου 1433 στην Θερουάν την Τζακέττα του Λουξεμβούργου, και ο γάμος αυτός παρέμεινε άτεκνος αν και η Τζακέττα με τον δεύτερο σύζυγο της είχε περισσότερα από 12 παιδιά. Ο Ιωάννης του Λάνκαστερ είχε μια νόθη κόρη την Μαρία που παντρεύτηκε τον Πιερ του Κλερμόν-Φεράν γιο του Μπέρτραντ του Κλερμόν-Φεράν με τον οποίο απέκτησε έναν γιο τον Ριχάρδο.
Ο Ιωάννης πέθανε στην διάρκεια σύγκλισης του Κογκρέσου του Άρρας (1435) στην Ρουέν και τάφηκε στον Καθεδρικό ναό της Ρουέν μαζί με τον πρόγονο του Ερρίκο τον Νεότερο αλλά ο τάφος καταστράφηκε από τους Καλβινιστές (1562), σήμερα μια πλάκα δείχνει την ακριβή θέση του τάφου του.

Φιλμογραφία

Ο Ιωάννης του Λάνκαστερ παρουσιάζεται στα έργα του Ουίλλιαμ Σαίξπηρ "Ερρίκος Δ΄, Μέρος Α΄" και "Ερρίκος Δ΄, Μέρος Β΄" σαν Ιωάννης του Λάνκαστερ και "Ερρίκος Ε΄ και Ερρίκος ΣΤ΄, Μέρος Α΄" σαν δούκας του Μπέντφορντ. Η συγγραφέας Τζορτζέτ Χέιερ (1902 - 1974) στο έργο της "Ο κύριος μου Ιωάννης" αναφέρεται στην ζωή του από 4 μέχρι 20 ετών. Το μυθιστόρημα της Φιλίπα Γκρέγκορι (γεν. 1954) "Η κυρία των ποταμών" (2011) παρουσιάζει τον Ιωάννη σαν πρώτο σύζυγο της πρωταγωνίστριας Τζακέττας του Λουξεμβούργου.

Σύμβολα

Σαν γιος βασιλιά ο Ιωάννης του Λάνκαστερ χρησιμοποίησε τα βασιλικά σύμβολα του πατέρα του με μοναδική διαφορά μια ταμπέλα στην κορυφή με πέντε σημεία. 
Στις "Ώρες του Μπέντφορντ" τα σύμβολα σε μια σκηνή στηρίζονται με έναν αετό που περιβάλλεται από ένα στέμμα σε ένα αμμώδες πεδίο με πολλά χρυσά κλαδιά από κομμένα δέντρα, ένα ιεραρχικό σύμβολο του Εδουάρδου Γ΄ στα ανάκτορα του Γούντστοκ. Το έμβλημα περιβάλλεται με μια περιστρεφόμενη ταμπέλα που εμφανίζεται τέσσερις φορές γύρω από το σύμβολο με την ίδια επιγραφή, η επιγραφή σχετίζεται με την σειρά διαδοχής του στον θρόνο, ήταν τρίτος διάδοχος του πατέρα του και στην συνέχεια νόμιμος αντιβασιλιάς. Οι Ώρες πολύ πιθανό δημιούργησαν αυτό το έμβλημα για να το αφιερώσουν στην σύζυγο του Άννα κόρη του Ιωάννη του Ισχυρού.
Τα σύμβολα της βασίλισσας στην οικία της στο Μπέρμιγχαμ αντιστράφηκαν από τους οπαδούς της, τοποθετήθηκαν τα βασιλικά σύμβολα της Αγγλίας στα αριστερά ενώ στα δεξιά με έξι υποδιαιρέσεις εμφανίζονται τα βασιλικά σύμβολα της Λωρραίνης. Η δεύτερη σύζυγος του Ιωάννη του Λάνκαστερ Τζακέττα του Λουξεμβούργου με τον επόμενο γάμο της έγινε μητέρα της Ελισάβετ Γούντβιλ συζύγου του Εδουάρδου Δ΄. Τα δικαιώματα της Ελισάβετ να κληρονομήσει τα σύμβολα του πρώτου συζύγου της μητέρας της φαίνονται απίθανα αλλά ίσως να τα χρησιμοποίησε για κολακευτικούς λόγους.